फेसबुक आव सिनायलायनानै मोजां मोननाय नि जे आव खोख्लैदोंमोन।  रङिया नि सिख्ला खौ लांनो फैनानै हमजायो राजस्थान नि सुबुं।
 गुवाहाति नोगोरमा याव मानसि लांखारनायनि गिथावना जाथाय आ सोराङाव फैदों।  मोजां मोननायनि सोलो जों गुबुन रायजो आव फाननो थाखाय लांनो नागिरदोंमोन।
 कामाख्या रेल स्तेशन आव हमो दायनिगिरि खौ।  स्तेशन नि सोरखारि रेल पुलिस आ हमनाय सेंग्रा नि मुङा नारा सिंह आरो बियो राजस्थान नि हालोवा जिला नि।
 मिथिना मोननाय बादिब्ला हिनजावसा या ननिफ्राय खारखुमाना फैना कामाख्या रेल स्तेशन आव मोनहैबायमोन।  सानैखौबो सन्देह गोनां हालोद आव नुनायाव पुलिसफोरा हमो।
 फेसबुक आव सिनायलायदोंमोन सानैबो।  मखजाथाव दि आसामनिफ्राय गुबुन रायजो आव लांनानै फाननाय प्लेन खालामदोंमोन होनना पुलिसफोरा सोंनायाव मिथिना मोनो।
 बे जाथायनि उनाव रेल पुलिस आ सिख्ला नि नखरनो खौरां हरनायाव लोगो लोगो जायगायाव थाङो।  सिख्ला नि नखरनि एजाहार होनायाव गुवाहाति रेलवे पुलिस नि थानायाव मोनसे गसर रेजिस्तार खालामनाय जायो। 